cyanic-selkie/wikianc huggingface dataset:
אלסנדרו פניצארדי
ביוגרפיה
כאשר הפרשה הסתבכה עוד יותר, החליט קצין המודיעין הצרפתי אובר-ז'וזף אנרי לזייף מכתב מפניצארדי לשוורצקופן אשר בו נאמר: "ידידי היקר, קראתי שאחד הצירים [בבית הנבחרים הצרפתי] עומד להגיש שאילתא בעניין דרייפוס. אם יבקשו ברומא הסברים נוספים אגיד שמעולם לא היו לי שום קשרים עם היהודי הזה. זה מובן. אם ישאלו אותך, אמור כך, כי אסור שיידע איש אי פעם מה אירע לו. - אלכסנדרין." המסמך הפך לנשק העיקרי כנגד דרייפוס, ופרסומו הביך מאוד את שוורצקופן ופניצארדי. שוורצקופן סבר שפניצארדי עבד עם דרייפוס בלי להודיע לו, והקשר ביניהם התנתק. ב-1898 חזר פניצארדי לאיטליה, ורק שנה לאחר מכן נחשף שהמסמך מזויף.
שמרנות ליברלית
הגדרה, שימוש במושג וסקירה כללית
בהשוואה למרכז-ימין האירופי המסורתי, המיוצג בדרך כלל על ידי המפלגות הנוצריות-דמוקרטיות, השמרנות הליברלית מזדהה פחות עם מסורתיות חברתית (בכך היא שמאלנית ממנו) ותומכת יותר במדיניות כלכלית ליברלית (ובכך היא ימנית ממנו). הליברליזם הכלכלי של השמרנים הליברלים האירופים מתבטא בעיקר בתמיכה בשיעורי מס נמוכים ובהורדה של רמת המעורבות הממשלתית בכלכלה למינימום ההכרחי (מבחינתם).
בשיח האירופי המודרני, המונח "שמרנות ליברלית" בדרך כלל מיוחס להשקפת עולם ממרכז-ימין של המפה הפוליטית, שמאופיינת בשמרנות חברתית מתונה, תומכת במדיניות כלכלית שמרנית שמתירה דגמים מתונים בלבד של רשתות ביטחון חברתי מטעם המדינה, ומתחשבת בצורך לשמור על איכות הסביבה.
מה נתת לי
מה נתת לי הוא שיר לבנוני שבוצע בגרסה עברית על ידי הזמרת ירדנה ארזי באלבומה "דמיון מזרחי" שהוקדש כולו למוזיקה ערבית.
הנוסח העברי
"מה נתת לי" היה הלהיט הגדול מתוך האלבום ובהמשך אותה שנה נערכה לו גרסת רמיקס על ידי יזהר אשדות שיצאה בישראל ובמקביל הופצה גם ביפן ובגרמניה. לשיר צולם קליפ בבימויו של צדי צרפתי בו מגלמת ארזי זמרת מועדונים שמתאהבת בלקוח צעיר שפוקד את המקום. לתפקיד הלקוח לוהק דוגמן בראשית דרכו - מוטי רייף. לימים בקליפ שצולם לשירה של ארזי "אם הוא ילך" שיצא ב-2018 שבו ארזי ורייף לגלם את אותם תפקידים והציגו מפגש מאוחר של הזמרת והצעיר המסתורי כעבור 30 שנה.
ז'אן, נסיך לוקסמבורג
ביוגרפיה
ב-26 בספטמבר 1986 ויתר ז'אן על זכויותיו לרשת את הכתר, בשל רצונו להתחתן עם הלן סוזאנה וסטור, בתם של פרנסואה פיליפ וסטור וססיל ארנסטין ביסון. ב-27 במאי 1987 התחתנו השניים בפריז, ונולדו להם 4 ילדים, הנושאים בתואר "נסיכי נסאו". בשנת 2004 התגרשו ז'אן והלן, וב-18 במרץ 2009 התחתן ז'אן בשנית עם דיאן דה גר, אך אין לו ילדים ממנה.
נבחרת ישראל בכדורמים
אליפויות העולם
עד סוף שנות ה-80, נבחרת ישראל שיחקה במסגרת אסיה. 3 פעמים הצליחה הנבחרת להעפיל דרך הבית האסיאתי לאליפות העולם:
ויקטוריה קלארק
ביוגרפיה
לאחר לימודיה בקולג', למדה קלארק בתוכנית לתואר שני בתיאטרון מוזיקלי של אוניברסיטת ניו יורק כבמאית תיאטרון. בזמן שהיא ממשיכה לביים, המוקד העיקרי שלה עבר לשירה ומשחק. תפקידי הבמה הבולטים של קלארק כוללים הופעות במחזות זמר שונים בברודוויי כמו "ברנשים וחתיכות", "טיטאניק", "קברט" ו"איך להצליח בעסקים מבלי להתאמץ", כמו גם במספר רב של הפקות אוף-ברודוויי, סיבובי הופעות לאומיים והפקות תיאטרון אזוריות.
בשנת 2005, קלארק זכתה לשבחי המבקרים וזכתה במספר פרסים, כולל פרס טוני, על גילומה של מרגרט ג'ונסון במחזמר "האור בפיאצה". היא גם הופיעה בהפקות כמו "Follies", "Prayer for My Enemy" ו-"סינדרלה", וזכתה במועמדויות נוספות לפרס הטוני.
פפה (כדורגלן פורטוגלי)
קריירת מועדונים
ב-6 ביוני 2017 פרסם מכתב פרידה בעקבות עזיבתו את הקבוצה לאחר עשור.
ב-8 בינואר 2019 חזר פפה לאחר 11 וחצי שנה לפורטו וחתם לשנתיים וחצי.
אנדריי ורונצביץ'
נבחרת
וורונצביץ' היה חלק מנבחרת רוסיה עד גיל 20 באליפויות אירופה ב-2006 וב-2007. לאחר מכן צורף לנבחרת הבוגרת, עמה זכה במדליית ארד ביורובאסקט 2011.
מריו אלי
ראשית חייו
ב-1986, אלי התחיל את הקריירה המקצועית שלו בקילסטר האירית, שם זכה בפרס שחקן העונה בליגת העל האירית. מאוחר יותר הוא שיחק בליגה הפורטוגזית במדי אובארנסה אארוסולס, ולאחר מכן בליגת הכדורסל העולמית, ובאולבני פטרונס מליגת ה-CBA. הוא גם שיחק לתקופה קצרה בליגה הארגנטינאית, בקבוצת אוניון דה סנטה פה.
קריירת ה-NBA
את עונת 1990/1991, אלי סוף סוף פרץ את ה-NBA, ושיחק שלושה משחקים עבור פילדלפיה 76' תחת חוזה לעשרה ימים. לאחר מכן הוא בילה את שארית העונה עם גולדן סטייט ווריורס, שם הוא נשאר למשך עונת 1991/1992. אלי העביר את עונת 1992/1993 עם פורטלנד טרייל בלייזרס לפני שהועבר בטרייד ליוסטון רוקטס לקראת עונת 1993/1994.
גזע המוח
מיקום עצבים קרניאליים בגזע המוח
עצב מס. IV אשר אחראי על הורדת גלגל העין כלפי מטה כאשר מסתכלים לכיוון מדיאלי. עצב זה עובר אף הוא ב- midbrain כמו עצב III. פגיעה בעצב זה תביא לקושי בירידת מדרגות כיוון שקיים קושי להסתכל מטה. אצל ילדים פגיעה כזו עלולה להביא לטורטיקוליס בגלל הסטת הראש כדי לראות טוב. עצב זה הוא העצב הקרניאלי היחיד אשר מגיע אחורית לגזע המוח.
לוקה טוני
קריירה
בעונת 2003/2004 הצטרף טוני לקבוצת הכדורגל פלרמו ועזר לקבוצה לזכות באליפות הסרייה ב' ולעלות ליגה, כשהבקיע 30 שערים בעונתו הראשונה וזכה בתואר מלך השערים של הליגה במשותף עם כריסטיאן לוקרלי. בעונה שלאחר מכן כבש טוני 20 שערים ב-35 משחקים ועזר לקבוצתו להשיג מקום בגביע אופ"א.
לורדנה דה אמיצ'יס
קורות חייה
דה אמיצ'יס נולדה ב-1986 למשפחה פלמית ממוצא איטלקי, ששורשיה נעוצים בלימבורג שבהולנד.
קלארק קנט (סמולוויל)
קלארק קנט (באנגלית: Clark Kent) הוא הדמות הבדיונית הראשית בדרמת גיבורי-העל "סמולוויל". דמותו מבוססת על האלטר אגו של גיבור-העל סופרמן בקומיקס. סופרמן הוא הישות החזקה ביותר על פני כדור הארץ, והוא נעזר בכוחותיו כדי להילחם בפשע ולהגן על תושבי כדור הארץ, תוך כדי ששומר לרוב על העיקרון שחשוב לו יותר מכל: הימנעות מהריגה של יריביו. את דמותו של סופרמן עיבדו פעמים רבות למדיום הקולנועי והטלוויזיוני בגרסאות האנימציה והלייב אקשן. דמותו מופיעה במשך כל 217 פרקי הסדרה, וגם בחוברות קומיקס הממשיכות את עלילת הסדרה.
סיפור מקור
בעונות הבאות לומד קלארק על ראשית חייו: אסטרונום מראה לו אות ישן שקלט מהחלל ופיענח כמסר המספר על תינוק שנשלח מכוכב לכת בשם. האסטרונום מספר לו שאיתר את מיקום מוצאו של האות וגילה שהכוכב איננו. מאוחר יותר נזכר קלארק ביום שבו הונח בחללית ובאמו הביולוגית שקיוותה שיאהבו אותו.
לויס ליין
דודניתה של קלואי, לויס ליין (אותה מגלמת אריקה דורנס), עברה לעיירה סמולוויל בעונה הרביעית והתגוררה לזמן מה בבית משפחת קנט. קלארק ולויס נהנים לעקוץ זה את זה, אך נמנעים מעלבונות בנושאים רגישים, להם הם מודעים מאחר שהם משתפים זה את זה בחוויות מהעבר ובהווה ובתחושות כלפי המשפחה, החברים ובני הזוג. קלארק ולויס יוצרים זוגיות בעונה התשיעית ומתארסים בעונה העשירית.
כוחות-על
כוחותיו של קלארק גדלים בגיל ההתבגרות. הם פועלים רק בכוכבים עם שמש צהובה ונעלמים בפנטום זון.
ליסה האניגן
ליסה מרגרט האניגן (באנגלית: Lisa Margaret Hannigan; נולדה ב-12 בפברואר 1981) היא זמרת-יוצרת מוזיקת אינדי פולק. החלה את דרכה המוזיקלית בלהקת הרוק ג'וניפר (Juniper) של הזמר דמיאן רייס.
צ'כוסלובקיה
בין שתי מלחמות העולם
המדינה סבלה מבעיות דמוגרפיות עקב הרגשת הקיפוח של המיעוטים הגרמני והסלובקי שלא השלימו עם הדומיננטיות הצ'כית. הגרמנים וההונגרים אף לא הכירו בקיומה.
מבצע לוט
מבצע לוט היה מבצע צבאי של חטיבת הנגב שנערך לקראת סוף מלחמת העצמאות, בין 23 ו-27 בנובמבר 1948. מטרת המבצע הייתה הרחבת תחום שליטתה של ישראל במזרח הנגב ופתיחת הדרך היבשתית לסדום שנחסמה עם פרוץ מלחמת העצמאות. המבצע כמעט ולא כלל לחימה והאתגר העיקרי בו היה הקושי הלוגיסטי שהציבו תנאי השטח. המבצע השיג את יעדו, אחרי שבעה חודשי ניתוק, פרק הזמן הארוך ביותר בו יישוב יהודי היה מנותק במלחמת העצמאות, חודש הקשר היבשתי עם סדום, והורחב תחום השליטה של ישראל בנגב, בצפון הערבה ובאזור ים המלח.
מהלך המבצע
בבוקר 25 בנובמבר המשיכו כוחות מן השיירה דרך נחל אמציה לסדום וחידשו את הקשר עם אנשי סדום, שהיו מנותקים מזה שבעה חודשים. אנשי סדום תפסו, בהתאם לתוכנית, את עין בידה, ופינו את המוקשים בדרך סדום-עין חוסוב. ב-26 בנובמבר נתפסה משטרת עין יהב הנטושה. באותו יום נהרג מהגדוד התשיעי לאחר שעלה על מוקש, בסיור בואדי ג'יב בדרך לסדום.
בימים שלאחר המבצע המשיכו סיירי הגדוד התשיעי לנוע באזור, תוך שהם נמנעים מלפתוח בקרב עם משמרות ירדניים בהם נתקלו.
אהרן מרקוס
ביוגרפיה
אהרן מרקוס נולד בי"ב בשבט תר"ג בהמבורג. התייתם מהוריו בילדותו וגדל אצל סבתו. למד בין היתר מפי הרב ברוך יצחק ליפשיץ בנו של מחבר הפירוש "תפארת ישראל" על המשנה. בנוסף, השתלם בשפות (גם של העולם העתיק), בפילוסופיה ובלמודים כלליים. במהלך למודיו נדד למזרח אירופה, והתיישב בקרקוב (אז בגליציה, בתחום האימפריה האוסטרו-הונגרית; כיום פולין), שם התקרב לחסידות רדומסק ונמנה עם תלמידיו הקרובים של רבי שלמה הכהן רבינוביץ' בעל ה"תפארת שלמה". עם פטירתו התקרב להאדמו"ר מרימנוב רבי יוסף פרידמן, ואמר ששם הוא שורש נשמתו. וגם נסע לאדמו"רי בית רוז'ין ובמיוחד לרבי דוד משה פרידמן האדמו"ר מצ'ורטקוב. התפרנס מהנהלת חשבונות וממסחר ביינות יקבי "כרמל מזרחי".
פעילותו בתנועה הציונית
אהרן מרקוס היה מראשוני הציונים בגליציה. יחד עם הרב שמעון סופר הקים את ארגון "ראש פינה", לשם התבססות התנועה הלאומית בעיר ואגודה ליישוב ארץ ישראל. לימים נחשב ארגון "ראש פינה" כארגון הציוני הראשון בקרקוב.. שימש ציר בקונגרס הציוני הראשון, ואף ישב בבימת הנשיאות. באותה תקופה התכתב עם תאודור הרצל ועם מקס נורדאו ואף החל להוציא ביוזמתו ובמימונו האישי כתב עת ציוני בגרמנית, Krakauer Judische Zeitung, אשר יצא לאור בשנים 1898 עד תחילת 1900.
בתקופה שלאחר הקונגרס הציוני הראשון ניסה מרקוס ליצור חזית של רבנים ואדמו"רים מגליציה, מבוקובינה, מפולין ומרוסיה, ובכללם האדמו"ר מצ'ורטקוב, שהיו נכונים לפתוח במשא ומתן על הצטרפותם להסתדרות הציונית. במרץ 1900, בעקבות העדר הענות של הרצל להפגש עם האדמו"ר מצ'ורטקוב, פרש מרקוס בזעם מן ההסתדרות הציונית. הייתה זו החמצה הרת גורל בהיסטוריה של הציונות ושל יהדות מזרח אירופה. אהרן מרקוס נפטר בפרנקפורט בא' באדר ב' תרע"ו (1916), ונקבר בקרקוב.
פול הודס
קריירה פוליטית
הודס ניסה לרוץ לקונגרס כדמוקרט ב-2004 כנגד, מי שכיהן אז בתפקיד, צ'ארלי באס במושב ה-2 של ניו המפשייר. הודס סיים את המרוץ עם 38% מהקולות.
במהלך כהונתו הראשונה של הודס, הוא יזם חקיקה לקידום הפיתוח הכלכלי בצפון מדינת ניו המפשייר. במערכת בריאות שכולה פרטית, הוא יזם חקיקה להבטיח שסטודנטים יוכלו לשמור על כיסויי ביטוח הבריאות שלהם בזמן שהם לוקים במחלה וחברות הביטוח מקשות עליהן. הוא יזם גם חקיקה להקמת משרד "כלב השמירה", כמשרד בתוך המשרד לענייני החיילים המשוחררים, במטרה לאפשר משרד שיהווה כסנגור עצמאי לחיילים המשוחררים. בעמדותיו, הוא תומך בהיערכות מחדש בעיראק, מחקר בתאי גזע, השקעה תקציבית באנרגיה מתחדשת וקיצוץ בסובסידיות לחברות הנפט.
הצד האישי
מלבד היותו של הודס עצמו פרפורמר אומנותי וחובב אומנות, אשתו פגו ייסדה את "פגוסוס", להקת רוק של ילדים, הידועה ברמה הלאומית. השירים שלהם כוללים את "לו בית הספר שלי היה גן חיות" ו"להתראות בקאזו שלי". ב-1996, "פגסוס" הוזמה להופיע בבית הלבן עבור הנשיא קלינטון. הודס גם כתב מחזמר מוזיקלי, "בית העם", אשר עלתה לבכורה ב-2001 והוא גם כעת עמל על כתיבת אופרה חדשה.
משכון (משפט עברי)
משכון במקרא
בפרשת וישב שבספר בראשית מסופר שיהודה נתן לתמר לבקשתה את חותמו, פתילו ומטהו כערבון (=משכון) על תשלום גדי העזים שהתחייב לה בשכרה.
איידולטור
על הבלוג הושמעו מספר ביקורות מעוררי מחלוקת, בין היתר לאחר פוסט שפרסם הבלוג שטען כי המגזין Wired העלה מספר תחזיות שלדעת הבלוג הן לא מדויקות. בטור השנתי של וילג' ווייס, Pazz & Jop, שפורסם בנובמבר 2006, הושמעה ביקורת על הבלוג.
אדואר דאלאדיה
שר המלחמה וההגנה הלאומית
מוריס גמלאן, אשר זכה לתמיכתו של דאלאדיה לאורך השנים ולסיוע בקידומו בצבא, שימש כמפקד צבא צרפת לאורך כל התקופה דלעיל (הוא מונה לתפקיד בשנת 1931 וזכה לסמכויות נוספות בשנת 1935).
שר בממשלת ריינו
ב-10 במאי 1940 הסתיימה תקופת "המלחמה המדומה" עם פלישת גרמניה הנאצית לצרפת ולארצות השפלה. כוחות השריון הגרמניים הצליחו להבקיע את קו ההגנה של צרפת באזור יער הארדנים, וב-13 במאי חצו את נהר המז באזור העיירה סדאן.
התפטרותב-5 ביוני הפסיק דאלאדיה לשמש כשר החוץ, וגם משרד החוץ עבר לשליטת ראש הממשלה ריינו (בנוסף למשרד ההגנה הלאומית והמלחמה).
חבר האספה הלאומית, ראש עיריית אביניון ופרישה
ראש עיריית אביניוןב-1953, במקביל לחברותו בפרלמנט, נבחר דאלאדיה לראש עיריית אביניון (תפקיד בו שימש עד 1958).
רונה-לי שמעון
ביוגרפיה
ב-2014 הופיעה בתפקיד הבתולה ב"דבר מצחיק קרה" בתיאטרון הקאמרי ובהצגה "הפושעים החדשים" של התיאטרון הקאמרי. במהלך 2016 החלה להשתתף במחזמר "סיפור הפרברים" בתיאטרון הקאמרי בתפקיד אניטה. באותה שנה גם יצא לאקרנים הסרט "לב שקט מאוד" שביים איתן ענר, בו שיחקה.
ב-2022 וב-2023 כיהנה כשופטת בסדרת הריאליטי "רוקדים עם כוכבים" בקשת 12.
ב-2023 החלה לשחק (לסירוגין עם ענת מגן-שבו) את אביבה בעיבוד של תיאטרון הבימה לסרט "אביבה אהובתי".
פיקוד המבצעים המיוחדים (אוסטרליה)
רגימנט התעופה השישי
רגימנט התעופה השישי (6 Avn Regt) מספק הטסה ותמיכה לכוחות היבשה והכוחות המיוחדים.
ריכרד תומאלה
מבצע ריינהרד
תומאלה נולד באננהוף, שלזיה עילית, שבאימפריה הגרמנית. בשנת 1932 הצטרף למפלגה הנאצית כחבר מספר 1,238,872 ולאס אס כחבר מספר 41,206.
מארי אנטואנט (סדרת טלוויזיה)
פיתוח
לאחר שידור עונתה האחרונה של "ורסאי", נמסר כי חברת ההפקה של הערוץ הצרפתי "" הזמינה מהתסריטאית דברה דייוויס סדרה בת שמונה פרקים, במרכזה תעמוד המלכה מארי אנטואנט. במקביל לשיתוף פעולה עם חברות ההפקה "Banijay Studios" ו-"CAPA Drama", תכננה חברת ההפקה הצרפתית ליצור סדרה בשפה האנגלית, במטרה להפיץ אותה לקהל בינלאומי רחב באופן דומה להפצת הסדרה "ורסאי". באוקטובר 2021, נמסר כי "BBC" קנתה מראש את הסדרה וכי "חבר השידור הבריטי" יהיה חלק מתהליך ההפקה וההפצה. מ"ווג" ו"וראייטי" נמסר כי את הסדרה תכתוב צוות תסריטאיות בלבד, שיציגו "נקודת מבט פמיניסטית" על חייה של מארי אנטואנט.
ליהוק
בספטמבר 2021, נמסר על ליהוקו של צוות השחקנים המלא. את דמותה של מארי אנטואנט מגלמת השחקנית הגרמנייה אמיליה שול, ולצדה מככבים לואי קנינגהם, ג'ק ארצ'ר, ג'סמין בלקבורו, גאיה וייס, ג'יימס פיורפוי, מרתה קלר, רוקסן דוראן, קריסטל שפרד-קרוס, קרוליין פיט, אוסקר לסאז', ליאה אופרי, ג'ונאס בלוקה, ניית'ן וילקוקס, פול בנדי, לורה בנסון ויולי פולר.
שידור
ביולי 2022, נמסר כי באוסטרליה הסדרה תשודר דרך ערוץ "BBC First" ותופץ בשירותי הזרמת המדיה "Foxtel" ו-"Binge". עם זאת, טרם ידוע מועד עליית הסדרה לשידורים בבריטניה, אוסטרליה ובשווקים בינלאומיים נוספים.
Black & White
משחקיות
השחקן מדמה אל השולט על מספר שבטים וכפרים המאכלסים אי או מספר איים במפה מסוימת, השחקן מגולם על ידי דמות יד מרחפת אשר מופיעה על המסך, באמצעותה השחקן יכול לתקשר עם הסביבה, להעביר חפצים ולהטיל נסים. מטרתו המרכזית של השחקן היא הגדלת כוחו על ידי השתלטות על כלל הכפרים והשבטים הנמצאים באי, זאת על ידי הגדלת כמות המאמינים שלו באמצעות מעשים שנועדו לשכנע את תושבי האי להאמין בשחקן ולהצטרך לדת שסוגדת לו - מעשים הנעים בין עזרה בחיי היומיום כגון סיוע באיסוך מזון או בניית בתים ועד השלטת פחד וטרור באמצעות סופות ברקים ואסטרואידים. ניתן להשתמש במסיונרים או חפצי קדושה כדי לשכנע מאמינים להצטרף לדתו של השחקן.
התפלגות מותנית
עבור התפלגות בדידה, ההתפלגות המותנית מוגדרת על ידי הסתברות מותנית של פונקציית ההסתברות, כלומר:, באופן הבא:
ההתערבות
פרטי עלילה
קריימר נושר מהתחרות ראשון, על רקע הימצאותה של אישה עירומה בבניין שממול לדירתו של ג'רי. האחרים נאבקים בפיתויים שונים: ג'ורג' מבקר אצל אמו בבית החולים, שם היא חולקת את חדרה עם מאושפזת מושכת שאחות מושכת מעניקה לה אמבטיית ספוג; איליין נתקלת במושא תשוקתה ג'ון קנדי ג'וניור במכון הכושר שלה; וג'רי נקרע בין האישה בבניין שממול לחברתו הבתולה מרלה.
בנימין אלקובי
על שירתו
שירת אלקובי היא שירה מתבוננת, מחשבתית, אקזיסטנציאליסטית, נוגעת בחריפות הקיום ובסכסוך הנפש, שואפת אל המימד הרוחני, אל התובנה הפילוסופית של פני הדברים. הוא חוקר ללא הרף את סביבתו, את זולתו ואת עצמו; משליך מן העולם אל עצמו ולהפך. רובדי השפה והתרבות בשירי אלקובי מגיעים מן העברית העתיקה, התלמודית וזו של ימי הביניים ועד השירה העברית החדשה ואף החדישה מצד אחד, ומצד שני אלקובי מתכתב עם סופריה והוגיה של התרבות המערבית, כגון: ז'אן-פול סארטר, סרן קירקגור, סמואל בקט, פרנץ קפקא, נתן זך ודוד אבידן.
קרל שמידט-רוטלוף
לאחר עליית הנאצים
חלק ניכר מעבודתו אבד בהרס הסטודיו שלו בברלין במלחמת העולם השנייה, לשם חזר לזמן קצר לאחר מכן כדי להתאושש.
הוא נפטר בברלין ב־10 באוגוסט 1976.
המכון ההולנדי להיסטוריה של האמנות
המכון גם מנהל את הגרסה ההולנדית לאגרון האמנות והארכיטקטורה, אגרון עם מידע על אמנות וארכיטקטורה. הגרסה המקורית היא יוזמה של מכון המחקר גטי שבלוס אנג'לס, קליפורניה.
עורב שחור
רבייה וגידול צאצאים
פריטים החיים בטבע עשויים להגיע לתוחלת חיים של 13 שנים, אולם מרבית הפריטים מתים בשנים הראשונות של חייהם. בשבי, תועדו פריטים שתוחלת חייהם הייתה 44 שנה ובמקרה אחר 80 שנה, אך הממוצע המתועד עומד על 24 שנים.
התנהגות
עורבים שחורים מפגינים בהתנהגותם יכולות אינטליגנציה ודינמיקות חברתיות מורכבות ומסוגלים לפתור בעיות חדשות בדרכים חדשניות.
עורבים שחורים נוטים להתלהק ולשחר אחר מזון בקבוצות גדולות, כאשר המשאבים מרשים זאת. פריטים שאינם מתרבים, משחרים יחד בצורה שיתופית. אולם מרבית הפריטים חיים ביחידות או בזוגות. זוגות בעונת הרבייה תופסים טריטוריה שגודלה משתנה בין 5 ל-40 קמ"ר, בהתאם למשאבים הצפויים בטריטוריה. המין אינו נודד, אך ניתן לשער שאוכלוסיות אחדות בקצוות התפוצה משנות את מיקומן בהתאם למשטר האקלים. תנועת המין בהליכה על הקרקע ובתעופה, הוא מסוגל בדאייה ובנסיקה.
תזונה
עורבים שחורים הם אוכלי נבלות מובהקים, אך ניזונים גם ממגוון אורגניזמים חיים : פרוקי-רגליים, דו-חיים, יונקים קטנים, עופות וזוחלים. כאשר ייגשו לנבלה ייזונו אף מהחרקים המפרקים אותה (בעיקר מרימות וחיפושיות). נצפו מקרים בהם ניזונו משליה של יונקים גדולים ככבשים. תוכן הקיבה מראה כי עיקר התזונה מתבססת על מזון מהחי, בעיקר עופות וחרקים, אולם המין אינו בוחל במזון צמחי כדגנים, בלוטים, פירות וניצנים. את המזון הם אוספים מהקרקע ונוטים לאגור שיירים כאגוזים, עצמות, שברי ביצים ופיסות בשר שאינן ניתנות לעיכול. עורבים צעירים מתנסים באספת חפצים שאינם אכילים כלל, בחודשים הראשונים לאחר עזיבתם את קן הוריהם.
אקולוגיה של המין
לעיתים רחוקות נצפה המין נטרף, גם לא כפרט צעיר או כביצים בקן. יונקים טורפים כסמוריים (דלק למשל) וכלביים (כזאב מצוי וזאב ערבות), דורסי יום ודורסי לילה נוהגים לטרוף פריטים החוסים בקן. עורבים בוגרים לא יהססו לתקוף טורף שמאיים על צאצאיהם.
אלון ברומר
קריירה
עונת 1994/1995, בה זכתה מכבי תל אביב באליפות, נחשבת כעונת הפריצה של ברומר, שכבש שלושה שערים ב-26 משחקי ליגה, כאשר החשוב והמשמעותי שבהם היה השער שהבטיח את האליפות ה-16 בתולדות המועדון, במחזור הסיום, במשחק חוץ דרמטי מול הפועל באר שבע שלא נוצחה באותה עונה בביתה עד לאותו מחזור. משחק זה הסתיים בתוצאה 1–0 לזכות מכבי תל אביב משער נגיחה של ברומר עם סיום המחצית הראשונה.
באמצע עונת 1998/1999 עבר ברומר לקבוצת עירוני ראשון לציון, ולאחר שנה וחצי במועדון חזר למכבי תל אביב, ובשנת 2001 פרש ממשחק פעיל.
אגנס טירופ
אגנס ג'בט טירופ (באנגלית: Agnes Jebet Tirop; 23 באוקטובר 1995 – 12 באוקטובר 2021) הייתה אתלטית קנייתית. פעמיים ברציפות זוכת מדליית ארד באליפות העולם (לונדון 2017 ודוחה 2019) בריצת 10000 מטר, רביעית ב (טוקיו 2020) בריצת 5000 מטר ושיאנית העולם בריצת 10 ק"מ (כביש) בריצת נשים בלבד.
פסטיבל הריקוד של קנדה
היסטוריה
הפסטיבל הופק על ידי ארגון ללא מטרת רווח - אגודת פסטיבל הריקוד של קנדה, בסיוע כספי של גורמים ממשלתיים ופרטיים. מהדורת הפסטיבל לשנת 2018 בוטלה בשל קשיי מימון. מאז לא התקיים הפסטיבל.
אלדד בר כוכבא
השכלה
בר כוכבא הוא בוגר בית המדרש למורים "מורשת יעקב" ברחובות בהצטיינות. בוגר תואר ראשון אוניברסיטת בר-אילן בחינוך, סוציולוגיה ואנתרופולוגיה. בעל תעודת מנהל עירוני בכיר בפקולטה לתכנון ערים מטעם הטכניון בהצטיינות.
התמחה במנהל ציבורי, מיסוי מקרקעין ותכנון ובנייה.
אוניברסיטת תעלת סואץ
אוניברסיטת תעלת סואץ (בערבית: جامعة قناة السويس) היא אוניברסיטה מצרית הפועלת באזור תעלת סואץ בשלושה קמפוסים, בפורט סעיד, אסמאעיליה ואל עריש. האוניברסיטה נוסדה בצו נשיאותי של נשיא מצרים אנואר סאדאת בשנת 1976, והחלה בקליטת תלמידים בשנת 1977.
קוסיי אינווה
ביוגרפיה
באליפות העולם בשנת 1999 שנערכה בברמינגהאם, אינווה זכה במדליית הזהב. בקרב הראשון הוא ניצח באיפון את ראדו איוון הרומני, בשמינית הגמר הוא ניצח את קאמול מוראדוב האוזבקי וברבע הגמר את סטפן טרנו הצרפתי. בחצי הגמר ניצח את אריק זאבי הישראלי ובגמר גבר על ג'אנג סונג-הו הקוריאני. באותה השנה זכה בטורניר 'World Masters Munich' כאשר ניצח בגמר את ניקולא ז'יל הקנדי. עוד באותה השנה זכה במדליית הארד בטורניר 'Jigoro Kano Cup Tokyo' (כיום גראנד סלאם טוקיו).
שימן באדי
קריירה
האלבומים והסינגלים הבאים של שימן באדי נהנו מהצלחה גדולה במדינות דוברות צרפתית בעולם, בעיקר בוולוניה ובשווייץ. בנוסף, היא שרה את שיר הנושא לגרסה הצרפתית של הסרט היום שאחרי מחר (Le Jour d'après).
אל-מכתפי
אל-מכתפי באללה (מילולית: המסתפק באללה), אבו אחמד עלי בן אל-מעתצ'ד (קרי: אל-מעתדד) באללה הראשון (בערבית: المكتفي بالله, ابو احمد علي بن المعتضد بالله), היה בנו של הח'ליף העבאסי הקודם אל-מעתדד הראשון משפחה טורקית. הוא כיהן כח'ליף בין ה-15 באפריל 902 ו-13 באוגוסט 908. בימי אביו הוא היה מפקד חיל המצב בא-רקה ועם פטירתו הוא שב לבגדאד וסגר את בתי הכלא הסודיים של אביו לקולות שבחי העם. שבע שנותיו כח'ליף עמדו בסימן מלחמות בכל רחבי האימפריה, בהן יצא כשידו על העליונה.
הסכנה המיידית ביותר לשלטונו הייתה מצד הקרמטים. אל-מכתפי נלחם בהם והרג את מנהיגם יחיא בן זכריהי בשנת 903. בשנה העוקבת הצליח להרוג מנהיגים נוספים ממשפחת של אבן זכריהי: את אחיו אל-חסין, ואת בן דודו עיסא ועימם רבים מאנשיהם. בימיו של אל-מכתפי נכבשו אזורים חדשים בסיציליה והוא סייע למאמץ המלחמתי במימון ובכוח אדם.
כותבי ההיסטוריה הערבים מספרים על משלחת דיפלומטית ששיגרה המלכה הפרנקית בֶּרתָה אל הח'ליף אל-מוכתפי בבגדאד בשנת 906, ועל כך שהציעה לו ידידות ואף נישואין.
אנדרה בוקורשלייב
ילדות וצעירות בבולגריה
סיים את בחינות הבגרות במסגרת גימנסיה ריאלית ממלכתית. אחרי הפצצה אווירית כבדה על סופיה בידי ארצות הברית, שבה נהרס בית הסב שבו התגוררה המשפחה, הם נמלטו זמנית להרים, לבית נופש במתחם צ'מקוריה שביישוב בורובץ. שם נהנה בוקורשלייב הצעיר בחברת ידידיו ממגוון פעילויות של ספורט ותרבות, לרבות קריאה ושמיעת הקלטות מיצירות של באך, מלחינים רומנטיים גרמנים ושל גוסטב מאהלר. בתום מלחמת העולם השנייה פקד יחד עם חבריו את אולמות הקונצרט בהם הופיעו באותם הימים ברסיטלים פסנתרנים ידועים כמו ארטורו בנדטי מיכלאנג'לי, מוניק דה לה ברישולרי ודינו ליפאטי שהרשים אותו במיוחד בנגינתו "דמוית הפנינים" שלו.
מכינה קדם-צבאית ערבה
המכינה הקדם-צבאית "ערבה" היא מכינה קדם-צבאית מעורבת לדתיים וחילונים הממוקמת בערבה התיכונה בארבעה מוקדי פעילות (שלוחות):
התקציב הפדרלי (רוסיה)
התקציב הפדרלי של רוסיה (ברוסית: Федеральный бюджет России) הוא היסוד העיקרי במערכת התקציב של רוסיה. התקציב הפדרלי הוא תוכנית פיננסית ממלכתית גדולה לשנת כספים, אשר מעוגן מכוח החוק לאחר אישורו על ידי הפרלמנט הרוסי ונחתם על ידי נשיא רוסיה. התקציב הפדרלי הוא האמצעי העיקרי לחלוקה מחודשת של ההכנסה הלאומית והתוצר המקומי הגולמי באמצעותו המדינה מגייסת את המשאבים הכספיים הדרושים להסדרת הפיתוח הכלכלי, המדיניות החברתית וחיזוק ההגנה הלאומית. התקציב הפדרלי מהווה חלק ניכר מתהליך ההפצה, שהוא חלוקת הכספים בין מגזרי המשק, התעשייה והייצור ובין המחוזות במדינה.
תהליך תקציב
חוק התקציב הפדרלי נסקר על ידי הדומה בשלוש קריאות. בקריאה ראשונה מאמצים את הפרמטרים הבסיסיים של התקציב. על פי קוד התקציב, במהלך הקריאה הראשונה, לדומה עומדת הזכות להגדיל את ההכנסות ואת הגירעון בתקציב הפדרלי, אם שינויים אלה אינם זוכים לתמיכת הממשלה. הדומה יכולה לדחות את טיוטת התקציב. במקרה זה, ועדת פיוס בשיתוף עם הממשלה מתכנסת. בקריאה השנייה הדומה מאשרת את סעיפי חוק התקציב לפי סעיף, והקריאה השלישית היא על חוק התקציב בכללותו. לאחר אימוץ התקציב הפדרלי, החוק מועבר לאשרור מועצת הפדרציה, הבית העליון של הפרלמנט ואז נחתם כחוק על ידי הנשיא.
ממלכת ברזיל
בריחת בית המלוכה הפורטוגזי לברזיל
למלחמתו של נפוליאון נגד בריטניה בתחילת המאה ה-19 הייתה השפעה מרחיקת לכת על בית המלוכה הפורטוגלי. משהשלים את השתלטותו על מרבית מערב אירופה, הטיל נפוליאון אמברגו מסחרי על בריטניה, אשר מנע ממנה מסחר עם היבשת. פורטוגל, שותפת מסחר חשובה של בריטניה, הייתה יוצא מן הכלל לאמברגו הזה, כי לא נכבשה עדיין, ומשום כך פלשו הכוחות צרפתיים אליה מספרד בנובמבר 1809 ועלו על ליסבון.
ודים רבינוביץ'
ביוגרפיה
בערך בשנת 2008 תרם יחד עם איגור קולומויסקי וגנאדי בוגלובוב לשחזור והקמת בית הכנסת החורבה ברובע היהודי בירושלים.
ב-21 בספטמבר 2011 יסד יחד עם איגור קולומויסקי את ערוץ החדשות היהודי.
מי שפרע
רקע
במשפט העברי, כאשר אדם משלם כסף על קרקע, הקרקע נקנית לו מיד מכח קניין כסף, ושני הצדדים אינם יכולים לחזור בהם.
קרייג גורדון
קריירה
בעונת 2005/2006, זכה עם קבוצת הארט אוף מידלות'יאן בגביע הסקוטי לאחר שעצר פנדל במשחק נגד גרטנה (Gretna) וסייע לקבוצתו לנצח במשחק.
קתדרלת קנטרברי
הקתדרלה והכנסייה המטרופוליטית של המשיח בקנטרברי (באנגלית: Cathedral and Metropolitical Church of Christ at Canterbury) היא קתדרלה בסגנון גותית של הכנסייה האנגליקנית השוכנת בקנטרברי שבמחוז קנט בדרום מזרח אנגליה. היא כנסיית האם של הדיוקסיה של קנטרברי, ומושב הארכיבישוף של קנטרברי, שהוא הפרימאט של אנגליה כולה והמנהיג הדתי של הכנסייה האנגליקנית. הכנסייה הראשונה באתר נבנתה ב-597 והקתדרלה הגותית הנוכחית נבנתה בשנים 1175-1493. קתדרלה זו היא אחד האתרים הנוצריים העתיקים והחשובים בבריטניה.
בוצין הגליל
מאפיינים
הפרחים בקבוצות בנות 2 עד 7 בחיק חפים לאורך גבעולי התפרחת. קבוצות הפרחים מרוחקים זו מזו (בשונה מתפרחת של בוצין קיסריון איננה מסתעפת כמעט, וגם דורי הפרחים צמודים זה לזה).
הזרעים מרובים, קטנים, שחורים ומקומטים (בעלי גומות).
יחסי פינלנד–קוריאה הצפונית
יחסי סחר
פינלנד הקימה משרד סחר בפיונגיאנג ב-1 באפריל 1974. באותה תקופה היחסים הובלו על ידי 'Metex', ארגון המייצג את האינטרס של תעשיות המתכת הפיניות. סברו שהתעשיות הפיניות יקבלו דחיפה מהיותן נוכחות בצפון קוריאה עוד לפני מדינות מערב אירופה או מדינות קפיטליסטיות אחרות. המשרד תפקד במלואו בשנת 1975. הצוות הפיני השתתף באופן פעיל באירועים חברתיים בבירה מכיוון שניתן היה לפרש אי הופעה כמחאה. במשרד, הצוות היה מודאג ממכשירי האזנה אפשריים שכן היה ידוע שבצפון קוריאנים יש אנשים שיודעים פינית. בשנת 1972 הזמינה צפון קוריאה מכונות נייר ומכונות אחרות מפינלנד תמורת למעלה מ-30 מיליון דולר. הספקים כללו את ראומה-רפולה, אהלסטרום, טמפלה וסטרומברג. באותו זמן ההשקעה נחשבה בטוחה, אך היא נקלעה במהירות לצרות רבות. הציוד נמסר אך התשלום מעולם לא בוצע. קים איל-סונג זיהה גם את טכנולוגיית הכרייה כיבוא פוטנציאלי.
גל (מים)
במכניקת הזורמים, גל מים הוא תנודה מחזורית הנוצרת בגוף מים כגון ים, אגם או נהר. תנודות כאלו נוצרות כתוצאה מהשפעה של גורם חיצוני על גוף המים; למשל, גלי מים הנגרמים על ידי הרוח הם תוצאה של אינטראקציה המתחוללת בממשק שבין גוף המים לאטמוספירה. כמו בתופעות גליות אחרות, מרגע שנוצר הגל הוא ממשיך לנוע בכוחות עצמו מכוח האינרציה.
מאפייני גלי מים
כאשר העומק מתחת לפני השטח החופשיים עולה, רדיוס התנועה המעגלית יורד. בעומק ששווה למחצית אורך הגל λ, התנועה המסלולית דועכת לפחות מ-5% מערכה על פני המים. מהירות המופע של גל מים כבידתי היא - בעבור תנועה גלית מחזורית טהורה עם משרעת קטנה - מקורבת היטב על ידי:
סיווג גלי רוח
"גלי פרא" יחידניים (לעיתים נקרא גם "גל משוגע" או "גל מפלצתי") הגבוהים בהרבה משאר הגלים במצב הים (sea state) יכולים להיווצר. גלים כאלו הם שונים מגאות, הנגרמים על ידי כוחות המשיכה הכבידתיים של הירח והשמש, גלי צונאמי הנגרמים על ידי רעידות אדמה תת-מימיות, או גלים שנוצרים על ידי פיצוץ תת-מימי או פגיעת מטאוריטים - לכל אלו יש אורך גל גדול הרבה מאשר גלי פרא.
גלי צינור
לגלי צינור מתאים מספר איריברן.
חנוך ילון
ביוגרפיה
ש"י עגנון הגדירו כ"ראש לחכמי לשוננו שבדור". ילון זכה בתואר דוקטור לשם כבוד מהאוניברסיטה העברית ובפרס ישראל במדעי היהדות בשנת 1962.
טונה אטלנטית
זוהי אחת מהקטנות שבטונות מהסוג טונה והיא מגיעה לאורך של 100 סנטימטר ולמשקל 21 קילוגרם. הגוף בצורת אליפסה עם סנפירים אפורים, גב כחול כהה ותחתיו פס זהוב והראש גדול ואפור בעל עיניים גדולות ולסתות קצרות. מבנה גופה של הטונה מותאם לתנועה מהירה בעקבות טרף וזנבה נותן לה כוח האצה גבוה. הטונה מגיעה לבגרות מינית תוך שנתיים.
יהודה קסטל
ביוגרפיה
לאחר מספר שנים חזר לחברון, ומשם עבר לירושלים, לשמש כמורה בתלמוד תורה של העדה המערבית בעיר העתיקה. עם תלמידיו בתקופה זו נמנה אברהם אלמליח. בהמשך ייסד תלמוד תורה לספרדים בשכונת נחלת שבעה, ובתקופה זו נמנה עם מייסדי שכונת הבוכרים, שכונת זיכרון משה ורוחמה, ואף בנה לעצמו דירה בכל שכונה.
סידני פריור הול
ביוגרפיה
בנו של צייר בעלי החיים הארי הול, סידני התחנך בבית ספר פרטי בעל מוניטין.
הוא אייר מספר ספרים, ביניהם "ימי בית הספר של טום בראון" (מקמילן, 1885) ו"טום בראון באוקספורד" מאת תומאס יוז.
הול התחתן עם אמה הולנד, בשנת 1877. נולד להם בן, הנרי ר' הול (1873–1930), שהפך לעובד מחלקת העתיקות המצריות והאשוריות במוזיאון הבריטי.
חולות עגור
חולות עגור היא שמורת טבע ואזור דיונות במערב הנגב, החלק המרכזי של אזור חולות חלוצה.
מרטין הנגל
ביוגרפיה
במשך זמן קצר הרצה גם בקולג' התאולוגי, ושירת כאסיסטנט לפרופסור אוטו מישל באוניברסיטת טובינגן, אולם תקופה זו באה לסיומה ב-1957, כשהוא נשלח לנהל מפעל בלסטר למשך מספר שנים. הוא המשיך לעבוד על תזת הדוקטורט שלו בזמנו הפנוי. הנגל סיים את לימודיו ב-1959 וקיבל דוקטורט. הוא השלים ההבליטציון (Habilitation), שהיא תנאי לקבלת משרת הוראה באקדמיה, והחל ללמד באוניברסיטת טובינגן ב-1967. עבודתו עסקה ביהדות ובהלניזם. הוא שימש כפרופסור באוניברסיטת ארלאנגן (Erlangen) החל מ-1968 וב-1972 שב לאוניברסיטת טובינגן על מנת לרשת את פרופסור מישל.
ב-1992 הוא פרש לגמלאות כפרופסור אמריטוס לברית החדשה וראשית היהדות באוניברסיטת טובינגן. הנגל התמחה בראשיתה של היהדות הרבנית ובכלל זה בראשית הנצרות ומקורותיה. תרם רבות לחקר צומת הדרכים שבה נפגשו ההלניזם, היהדות, הפגניזם והנצרות בתקופת הבית השני ולאחריה. הנגל ניסח מחדש את הגישה הנקוטה במחקר התקופה בעבודות כמו Judentum und Hellenismus, ואחרות והשפיע רבות על חוקרים בולטים שהולכים בעקבותיו.
פפיאמנטו
פפיאמנטו (Papiamento או Papiamentu) היא שפה קריאולית המבוססת על פורטוגזית, המדוברת באיים האנטילים ההולנדיים. היא מכילה אלמנטים של ספרדית, פורטוגזית, הולנדית, אנגלית וצרפתית, וכן משפות כגון אראוואקית.
השפה התפתחה בקוראסאו בשנות ה-1500.
דדלי פאונד
מותו
פאונד סבל מגידול במוח ובעיות בפרק הירך. פעמיים עבר אירוע מוחי וב-5 באוקטובר 1943 התפטר. החליף אותו אדמירל הצי אנדרו קנינגהם. בעת שהיה מאושפז במצב קשה העניק לו המלך ג'ורג' השישי את מסדר ההצטיינות.
עומר טל
קריירה
ב-19 ביולי 2018, חתם טל במכבי קריית מוצקין. במוצקין שותף טל ב-32 משחקים, בהם העמיד ממוצעים של 10.9 נקודות, 4.1 ריבאונדים ו-3.7 אסיסטים ב-25.8 דקות.
דורסנו (מחוז)
תשתיות
במחוז נמצא נמל התעופה הבינלאומי סנטה ברנרדינה המשמש את העיר דורסנו.
אנטון מירנצ'וק
אנטון אנדרייביץ' מירנצ'וק (ברוסית: Антон Андреевич Миранчук, נולד ב-17 באוקטובר 1995 בסלאביאנסק-על-קובאן, קרסנודר, רוסיה) הוא כדורגלן רוסי המשחק בעמדת הקשר בלוקומוטיב מוסקבה ובנבחרת רוסיה. הוא אחיו התאום של אלכסיי מירנצ'וק.
תורת הרפואה של פליניוס
על החיבור
אולי מכיוון ששמו של פליניוס צורף אליו, הספר נהנה מפופולריות רבה והשפעה, עם גרסאות כתב-יד רבות מימי הביניים. הוא שימש לעיתים קרובות כמדריך במרפאות של נזירים נוצרים.
האוסף נזכר גם בשם Medicina Plinii Secundi ("תורת הרפואה של פליניוס סקונדוס") או Plinii valeriani (של פליניוס ואלריאנוס), ומחברו מצוין לפעמים בשם "פסאודו-פליניוס". הוא שימש כמקור עיקרי עבור הקובץ Physica Plinii ("הכתבים המדעיים של פליניוס"), אוסף רפואי מהמאה ה-5 או ה-6.
אוטו סקורצני
ביוגרפיה
ב-1940, אחרי שפרצה מלחמת העולם השנייה, התנדב לדיוויזיית האס אס לייבשטנדרטה; הוא השתתף בקרבות ברחבי אירופה ובחזית המזרחית. אחרי פציעה הוא הועבר לתפקיד מטה בברלין, שם השתלם בנושא לחימת קומנדו והצטרף לארנסט קלטנברונר ולולטר שלנברג. בהמשך קיבל פיקוד על יחידת קומנדו של האס אס, כשמשימתו הראשונה הייתה לנסות לחבור לכוחות של שבטים מורדים באיראן ולהפעילם בביצוע חבלות במסילת הברזל הטרנס-איראנית ששימשה להובלת אספקה מבעלות הברית לברית המועצות. מבצע זה נחל כישלון.
סקורצני מת במדריד ב-1975 ממחלת הסרטן. גופתו נשרפה ואפרו נטמן בבית העלמין דבלינג שבווינה. עד יום מותו הוא לא הביע כל חרטה על מעשיו, ודבק באידאולוגיה הנאצית. בהלווייתו נכחו עשרות קולגות לשעבר שהצדיעו במועל יד.
המנון קוסטה ריקה
מילות ההמנון
¡Salve patria! tu pródigo suelo Dulce abrigo y sustento nos da; Bajo el límpido azul de tu cielo ¡Vivan siempre el trabajo y la paz!''
Rock This Country!
רקע וכתיבה
בשנת 2015, יצאה טוויין לסיבוב ההופעות "Rock This Country Tour", אשר שמו נגזר משם שיר זה.
שלום קסאן
ביוגרפיה
במסמך השופטים החסוי נכתב עליו: "שופט ישר. חלש מבחינה משפטית". למרות זאת, קסאן היה אחד מששת השופטים המחוזיים הראשונים שמונו במדינת ישראל עם הקמתה.
קסאן ישב בהרכב הראשון של בית המשפט הגבוה לצדק עוד כשזה התקיים בבית המשפט המחוזי בתל אביב. משפט זה עסק במעצרם של עצורי אלטלנה, וקסאן כתב בדעת מיעוט שתקנות ההגנה (שעת חירום) בטלות. קסאן ישב במשפטי רצח ועוד הספיק לדון רוצח למוות. לעומת זאת, במשפטה של אם שהטביעה את שני ילדיה המפגרים גזר קסאן עונש קל על האם. בשנת 1955, עם הקמת בית המשפט המחוזי בנצרת, עבר קסאן לכהן כשופט בנצרת.
בית הכנסת ישורון
מתפללים ידועים בקהילת ישורון
בעזרת הנשים ניתן היה לפגוש את הנרייטה סאלד, על אף השתייכותה לזרם ליברלי יותר. מקומה היה בשורה הראשונה בכיסא האמצעי. אשת הרב הראשי לישראל, שרה הרצוג, נהגה גם היא להתפלל בישורון, ולאחר מותה נקראה עזרת הנשים על שמה.
דתיים וחילונים בקהילת ישורון
מעורבותה של קהילת ישורון עם תושבי העיר הייתה עמוקה. אחד הפרויקטים החשובים היה שיתוף פעולה עם הגימנסיה הירושלמית הסמוכה במסגרת ימי עיון להכרת המסורת היהודית שנערכו עבור כיתות הגימנסיה. פרויקט נוסף בו הייתה מעורבת הקהילה כלל סיוע לנוער שוליים ירושלמי כאשר ועדה מבין חברי הקהילה הכשירה צעירים מן הקהילה לעבודה עם נוער במצוקה. בחגים נערכו מסיבות לעולים חדשים עריריים ולנוער במצוקה.
שקית
חלק ממוצרי החלב, נארזים בישראל בשקית, המשמשת כאריזה. כמו גם שקיות השוקו הייחודיות למדינת ישראל. גם משקאות קלים נארזים בשקיות קטנות, המשמשות בעיקר לחלוקה במקומות ציבוריים, בהפגנות או בכנסים, בהם משתתפים אנשים רבים.
נמל התעופה מילאנו-מלפנסה
בתי נתיבות
בנמל שני בתי נתיבות:
דניאל לאפיין
ביוגרפיה
בטלוויזיה הופיע לאפיין בכל ארבע העונות של הסדרה "קטסטרופה" של ערוץ 4 ואמזון פריים, בה גילם את דמותו של דייב, חברו הטוב של רוב. בסדרה "ורסאי" של רשת גילם את דמותו של המלך צ'ארלס השני. בשנת 2000 כיכב במיני-סדרה "הממלכה העשירית" בתפקיד הנסיך ונדל וייט. ב-2004 שיחק בתפקיד טים אלרטון בפרק "רצח על הנילוס" בסדרה "פוארו" לפי ספריה של אגאתה כריסטי בכיכובו של דייוויד סושה. ב-2009 גילם את דמותו של האסטרונאוט ניל ארמסטרונג בסרט הטלוויזיה "Moon Shot". עוד גילם את הקטור במיני-סדרה "הלנה מטרויה" לצדו של רופוס סוול. עוד בטלוויזיה השתתף בסדרות כגון "Vexed", "לואיס", "ורה", "מראה שחורה", "מלון בבילון", "ג'יין הול", "The Good Housekeeping Guide", ו-"I Saw You". באוסטרליה הופיע בסדרה "A Country Practice" ובסדרה "G.P." לצדה של קייט בלאנשט.
שי אגסי
פעילותו העסקית
ב-2006 נכנס אגסי כממלא מקום בהנהלת SAP העולמית, היה לחבר הדירקטוריון הראשון שאינו גרמני והיה הטכנולוג הראשי של החברה. במשך שנה זו עמד בראש פרויקט הפיתוח של תוכנת ומתודולוגיית NetWeaver של SAP ושכרו היה חמישה מיליון דולר בשנה. בסוף שנת 2006 החל לגלות עניין בתחום הרכב החשמלי ובחן אפשרות להטמעת שיפורים טכנולוגיים מוכחים בסוללות של מחשבים ניידים בכלי רכב. בתחילת שנת 2007, לאחר שחוזהו של מנכ"ל החברה הוארך בשנתיים נוספות בעקבות חוסר הביטחון של דירקטוריון SAP בהעברת תפקיד המנכ"ל אל אגסי, התפטר מתפקידו ב-29 במרץ 2007, כאשר הועיד פניו לפיתוח טכנולוגיות תשתית לכלי רכב חשמליים. בנובמבר 2007 הודיע יחד עם עידן עופר מהחברה לישראל, על הקמת מיזם "Better Place" ("מקום טוב יותר"), להקמת מערך הטענה והחלפת סוללות להנעת מכוניות חשמליות. הוא מונה למנכ"ל החברה.
באוקטובר 2012 הופסקה כהונתו כמנכ"ל החברה, ולאחר מכן התפטר מדירקטוריון החברה.
הסקל כהן
קריירה
כהן הצטרף לליגת ה-NBA כמנהל הפרסום של הליגה בשנת 1951, לצידו של מוריס פודולוף, ששימש כנציב הליגה. באותו הזמן עולם הכדורסל בארצות הברית סבל מצילה של פרשת הורדת הנקודות בליגת התיכונים. הוא הציע לקיים את משחק האולסטאר בו ייקחו חלק מיטב השחקנים בליגה, בדומה למשחק האולסטר של ליגת הבייסבול. פודולוף ומרבית בעלי הקבוצות בליגה היו פסימיים וחששו שהרעיון לא יצליח ויפגע בתדמית הליגה. וולטר בראון, הבעלים של קבוצת בוסטון סלטיקס, התלהב מהרעיון והסכים לארח את המשחק הראשון, תוך הבטחה שיכסה באופן אישי את כל ההפסדים הכספיים מהאירוע, במידה ויהיו כאלה. האירוע הראשון התקיים ב-2 במרץ 1951 בבוסטון גארדן וזכה להצלחה גדולה. 10,094 צופים הגיעו לאולם, לעומת ממוצע צופים עונתי של כ-3,500 איש במשחק. מאז הפך האירוע לחלק קבוע מעונת המשחקים.
לפני שהצטרף כהן ל-NBA הוא שיש ככתב ב"פיטסבורג קורייר" ושימש כסקאוט של קבוצת הכדורסל של אוניברסיטת דוקיין. כסקאוט גילה את פלטשר ג'ונס, שהפך לשחקן כדורסל מקצועני ובהמשך לרופא. בשנת 1958 חבר ג'ונס לכהן ויחד עם הכדורסלן ג'ק טוויימן ואיש העסקים מילטון קוטשר יזמו את משחק ההוקרה למוריס סטוקס. מטרת הערב הייתה לגייס כסף עבור סטוקס שסבל משיתוק עקב פגיעת ראש שספג במהלך משחק כדורסל. המשחק הפך למסורת שנתית בה לקחו חלק הכוכבים הגדולים של הליגה במטרה לגייס כספים לטובת צרכים שונים של שחקנים שפרשו.
מרינה לנגנר
מרינה לנגנר (בגרמנית: Marina Langner; נולדה ב-21 במאי 1954) היא שחקנית גרמנייה. מיס גרמניה לשנת 1975.
ביוגרפיה
בשנה זו גם הופיעה בפרק של משחק הטלוויזיה "Am laufenden Band" ששודר בערוץ "Das Erste".
חטף
צורת החטף שתי נקודות זו על גבי זו בדומה לשווא, והוא מופיע תמיד בצמידות לאחד משלושת סימני הניקוד הבאים:
השיטה הכללית
ב־Windows 8 ובגרסאות חדשות יותר, וכן במערכות לינוקס, פועלת מקלדת לפי ת"י 1492 2012. לפי התקן הזה, סימני החטף מוקלדים באמצעות לחיצה על מקש Alt ימני והמקש שנמצא מימין למקש האות הראשונה של סימן הניקוד: ב־Windows 7 ובגרסאות ישנות יותר, החטפים מוקלדים במצב Caps Lock ובצירוף מקש Shift והמספרים 1, 2, 3.
אוקספם
הארגון הוקם באוקספורד שבממלכה המאוחדת ב-1942 על ידי קבוצה של קווייקרים, פעילים חברתיים ואנשי אקדמיה מאוניברסיטת אוקספורד. התארגנות זו הפכה לבסיס של הסניף הבריטי של אוקספם. ההתארגנות הייתה אחת מכמה ועדות מקומיות שקמו על מנת להילחם ברעב. המשימה שראו לנגד עיניהם הייתה לשכנע את ממשלת בריטניה לאפשר העברת מזון לאזרחי יוון שגוועו מרעב, מבעד למצור שהטילו בעלות הברית על יוון במלחמת העולם השנייה.
הסניף הראשון של אוקספם מעבר לים הוקם בקנדה ב-1963. הארגון שינה את שמו לכתובת הטלגרפיה שלו, Oxfam, ב-1965.
גיוס כספים
לאוקספם מספר ערוצים לגיוס כספים, נוסף על חנויותיו. מעל חצי מיליון אנשים בבריטניה תורמים לו בקביעות, והוא נהנה מהורשת כסף בצוואות. מתחרים רבים משתתפים במרתון לונדון לצורך גיוס כספים לארגון והוא זוכה גם למשאבים בתמורה לסיוע שהוא מגיש לארגון פסטיבל גלסטונברי. בשילוב עם גופים נוספים הארגון מפעיל מספר אירועי הליכה שנתיים בהונג קונג, אוסטרליה, ניו זילנד, בריטניה, יפן ומדינות נוספות.
הסכסוך עם סטארבקס על ייצור קפה באתיופיה
נוכח יותר מ-90,000 מכתבים שהביעו דאגה, הניחה סטארבקס בסניפיה עלונים בהם האשימה את אוקספם ב"התנהגות מוליכת שולל" ודרשה שהקמפיין של אוקספם ייפסק.
ג'וזף דה קאמפ
ביוגרפיה
נולד בסינסינטי, אוהיו, שם למד אצל פרנק דובנק. במחצית השנייה של שנות ה-70 של המאה ה -19 הוא נסע עם דובנק ועמיתיו ללימודים לאקדמיה המלכותית במינכן. לאחר מכן בילה בפירנצה, איטליה, וחזר לבוסטון בשנת 1883.
נבחרת אלג'יריה בכדורסל
בשנת 2002 השתתפה נבחרת אלג'יריה, בפעם היחידה בתולדותיה, באליפות העולם בכדורסל, כשהיא מייצגת את אפריקה כסגנית אלופת היבשת. הנבחרת סיימה במקום ה-15 מתוך 16 נבחרות כשהיא מפסידה לנבחרות ארצות הברית, סין, גרמניה וונצואלה ומסיימת בניצחון על לבנון במשחק על מקומות 15-16.
וולבי זנב-מסמר צפוני
אנטומיה ומראה
הוולבי הצפוני הוא הגדול מבין קבוצת הקנגורים הקטנים (וולבי יערוני, וולבי ארנבי, וולבי סלעים ופדמלון), והמין הגדול בסוגו. בצורתו החיצונית ניתן למצוא קווי דמיון עם הוולארו או הקנגורו האדום, ויש לו מבנה גוף קליל ואלגנטי. הראש שלו מתאפיין בחרטום מרובע דמוי מארה, בעיניים גדולות ובעצמות לחיים בולטות. יש לו צוואר קצר ושדרה מקושתת, גפיים קדמיות קצרות וקרסוליים ארוכים במיוחד. זנבו גמיש ועבה, והתנוחה המעוגלת האופיינית לזנב הקנגורים במהלך הריצה, מוקצנת אצל מין זה עד לכדי יצירת חצי עיגול. גפיו וזנבו של הוולבי הצפוני ארוכים יותר משל הוולבי הסהרוני או הוולבי המרוסן, והוא גבוה וכבד מהם. המסמר הייחודי בקצה הזנב שמאפיין את הסוג, בולט ומפותח יותר אצלו מאשר אצל שני המינים האחרים ודומה יותר לטופר. אורך ראשו וגופו של הוולבי הצפוני: 50–70 סנטימטרים, ואורך זנבו: 60–74 סנטימטרים. משקלו נע בין 5 ל-9 קילוגרם, והוא מתנשא בעמידה זקופה לגובה של 65 סנטימטרים. האוזניים הארנביות והארוכות שלו מגיעות לאורך 8–9 סנטימטרים, והן ניידות במיוחד.
ווטפורד (כדורגל)
היסטוריה
הקבוצה ידועה גם בזכות נשיא המועדון לשעבר, הזמר המפורסם אלטון ג'ון, שפרש מהתפקיד בנובמבר 2011, לאחר חילוקי דעות עם חברי הנהלת המועדון.
תארים
גביע ה-FA:
מתייה ולבואנה
קריירה
ב-12 ביוני 2017 חתם בפנרבחצ'ה הטורקית.
הנרי לסקאו
ביוגרפיה
לסקאו זכה 4 פעמים במדליות זהב במכביות, החל מהמכביה השלישית. במכביה של 1961 הוא לא השתתף, אולם במכביה של 1965, בהיותו בן 48 שב וזכה במדליית זהב בהליכה של 3000מ'.
סקלפל
להבי עיצוב גרפי ואומנויות
לשימושים גרפיים, דגמי האיזמלים נוטים להיות בעלי ידיות עגולות, עם אחיזות מחוספסות למניעת החלקה (מתכת מחורצת או פלסטיק רך). הלהב בדרך כלל שטוח וישר, ומאפשר להריץ אותו בקלות כנגד סרגל לייצור חתכים ישרים.
הדיוויזיה ה-292 (ורמאכט)
היסטוריה
מול החזית הבלארוסית השנייה בנרב במהלך המזרחי של פרוסיה המזרחית, הושמדה הדיוויזיה במהלך סדרת פעולות הגנה החל מ-14 בינואר 1945. תוך עשרה ימים היא נאלצה לחזור לגבול פרוסיה המזרחית, ונותקה מיחדית האם שלה, הארמייה השנייה; עד ה-2 בפברואר היא הגיעה להיילסברג, שם היא הייתה כמעט מוקפת, אך המשיכה לנהל נסיגה קרבית (אם כי הצטמצמה לרמת קמפפגרופה) יחד עם שארית הארמייה הרביעית שנלכדה בכיס היילגנביל. הדיוויזיה הושמדה לבסוף בקרב למען העיירה הייליגנביל, שנפלה ב-25 במרץ. הניצולים נקלטו בדיוויזיה ה-170, כמה מהם פונו דרך פריש האף.
פימפרנל סמית
תקציר העלילה
פרופסור הורשיו סמית (לסלי הווארד) הוא ארכאולוג ומרצה באוניברסיטת קיימברידג'. רבים אינם יודעים כי הוא נוסע לעיתים קרובות לגרמניה, ומחלץ משם אנשים שהשלטון הנאצי רודף אותם.
בראש הנאצים המחפשים את "המציל המסתורי" עומד הרייכסמיניסטר השמן פון גראון (פרנסיס סאליבן). בבית השגריר הבריטי בברלין נערך נשף, ופון גראון מוזמן לשם עם אנשיו המתחקים אחר כל המוזמנים כדי לזהות את "המציל המסתורי".
פון גראון רודף אחרי סמית ולודמילה ומצליח לתפוס אותם בתחנת הגבול. הוא משחרר את לודמילה ועומד לפני סמית עם אקדח שלוף שבכוונתו להרוג אותו בעת ניסיון בריחה. סמית אומר לו שגורלם של הנאצים נחרץ והם ישמידו את עצמם. לבסוף הוא מצליח להסיט את דעתו של פון גראון ונעלם בעשן סיגריות. פון גראון יורה וצועק לעברו לשוב וקולו של סמית נשמע: "עוד אשוב".
אובנינסק
אובנינסק (ברוסית: О́бнинск) היא עיר במחוז קלוגה שברוסיה, הממוקמת על גדת נהר פרוטבה כ- דרום-מערבית למוסקבה ו- צפונית מזרחית לקלוגה.
דמוגרפיה
הגיל הממוצע של האזרחים הוא שלושים ותשע שנים.
דמוגרפיה של רוסיה
אוכלוסייה
צפיפות האוכלוסין נכון ל-2010 עמדה על כ-8.36 איש לקמ"ר, כאשר 78% מתושבי רוסיה מתגוררים בחלקה האירופי של המדינה, המהווה 25% בלבד משטח המדינה. המחוז הצפוף ביותר היא מוסקבה שבה 4,626 איש לקמ"ר, כאשר צ'וקוטקה היא המחוז הפחות צפוף עם פחות מ-0,07 לקמ"ר.
הנדריק השני, דוכס בראבנט
ביוגרפיה
בשנת 1235 מת אביו, והנדריק ירש את תאריו ונחלותיו. בשנת 1244 חבר הנדריק לפרידריך השני, קיסר האימפריה הרומית הקדושה נגד בישוף לייז', ובשנת 1247 סירב הנדריק השני לקבל את כתר ממלכת גרמניה, ותמך בבנה של אחותו מתילדה, וילם השני, רוזן הולנד, בקבלת הכתר.
I'm Holdin' On to Love (To Save My Life)
רקע וכתיבה
בשנת 1999, הוציאה טוויין את אלבום הווידאו הרביעי שלה Shania Twain Live, בו נכלל השיר.
דלפי (שפת תכנות)
ומערכת FMX שמתאימה גם לסביבה שולחנית וגם למערכות ניידות גם חלונות גם אנדרואיד וגם אפל אבל התמיכה בעברית אינה טובה.
ג'וואד עריב
אלוף עולם
בשנת 2006 סיים עריב במקום שמיני במרתון לונדון בתוצאה של 2:08:45 עות וזכה במדליית ארד במרתון פוקואוקה שביפן בתוצאה של 2:07:19 שעות.
ג'ורג' דאו
ג'ורג' דאו (באנגלית: George Dawe; 6 בפברואר 1781 – 15 באוקטובר 1829) היה צייר פורטרטים אנגלי שצייר 329 דיוקנאות של גנרלים רוסים שפעלו במהלך פלישת נפוליאון לרוסיה עבור הגלריה הצבאית של ארמון החורף.
בית המשפט העליון של ניו זילנד
בית המשפט העליון של ניו זילנד (אנגלית: Supreme Court of New Zealand) הוא הסמכות השיפוטית העליונה במדינת ניו זילנד. בית המשפט פועל במתכונתו הנוכחית משנת 2004, לאחר שהוועדה המשפטית המייעצת למלכה חדלה מלשמש כסמכות הערעור העליונה במדינה.
בית הספר לכלכלה של לונדון
המאה ה-20
בית הספר לכלכלה המשיך לעצב את השיח הכלכלי גם מחוץ לכותלי האקדמיה, וכמו מייסדיו, גם רבים מבכיריו לאורך השנים נודעו בקרבתם לשמאל הפוליטי. לאורך שנות ה-20 וה-30 ניהל את בית הספר ויליאם בוורידג', אשר פעל רבות בספירה הציבורית לקידום תיקון חברתי, ונחשב לאבי מדינת הרווחה הבריטית. מנהל בית הספר בשנות ה-90, אנתוני גידנס, טבע את גישת הדרך השלישית שהיוותה נקודת מפנה בבסיס האידאולוגי של מפלגות שמאל רבות באירופה.
פרשת קדאפי
בשנת 2011 התפטר מנהל בית הספר הווארד דייוויס בעקבות חשיפת קשרים לא אתיים בין בית הספר ומועמר קדאפי ובנו סיף אל-אסלאם קדאפי. עיקר הביקורת הופנתה כנגד תרומות גבוהות שקיבל בית הספר מקדאפי, והניגוד בין המוסד אקדמי האמור לייצג חופש מחשבה וביקורתיות לבין קדאפי שעמד בראש משטר דיקטטורי ורמס באופן בוטה זכויות אדם. קרן פילנתרופית של קדאפי התחייבה לתרום 1.5 מיליארד לירות שטרלינג לבית הספר לכלכלה לאורך תקופה של חמש שנים, מתוכן נתרמו 300,000 לירות שטרלינג בטרם נחשפה הפרשה.
סאני בצ'ירוביץ'
חיים אישיים
בצ'ירוביץ' מחזיק בדרכון איטלקי בעקבות נישואיו לאיטלקייה. לזוג שני ילדים. אביו, ממי בצ'ירוביץ', הוא מאמן כדורסל.
עוזי אגסי
קורות חייו
בשנת 1994 הקים אגסי את הוצאת הספרים "אבן חושן", המתמחה בהוצאת ספרים ביבליופיליים (ספרים לאוהבי ספרים). על פי השקפתו, צורה ותוכן בעשיית הספר אינם ניתנים להפרדה. סדרות הספרים של ההוצאה נושאות את שמות תריסר אבני החושן, והן נועדו להיות יצירות אמנות בפני עצמן, בין שהן מודפסות על נייר מיוחד, בטכניקות אומנותיות שונות, ובין שהן משלבות בתוכן עבודות חרסינה, פיסות מתכת וחומרים אחרים.
הקלמרים
התלמידים
דמויות התלמידים המצוינות להלן הן חלק מרשימה ארוכה של תלמידים שהשתתפו בסדרה, התלמידים המצוינים בערך זה הם התלמידים שהופיעו במספר הפרקים הרב ביותר.
הנס-אולריך גשקה
ביוגרפיה
לאחר סיום בית הספר התיכון האנס-אולריך גשקה למד משפטים באוניברסיטת טובינגן, באוניברסיטת הומבולדט של ברלין וב אוניברסיטת גטינגן. הוא קיבל את הדוקטורט בשנת 1931 באוניברסיטת גטינגן עם תזה על "אחריותם של צדדים שלישיים בגין נזק שנגרם עקב הפרת חוזה או עוולה כנגד ביצוע נזק מנהלי".
הנס אולריך גשקה נעלם אחרי מלחמת העולם השנייה והוכרז כמת בשנת 1959 על ידי הפרקליטות הראשית של פרנקפורט. הם סברו שהוא מת במצור על בודפשט.
הוא אלוקינו
עיבודים מוזקליים
בשנות ה-60 של המאה ה-20 הופיע השיר באלבום "ניגוני חב"ד" 5 של ניח"ח, ב־1995 הופיע הניגון באלבום "ניגוני הרבי" של אבי פיאמנטה בביצוע מנדי ג'רופי, ב־2011, הופיע הניגון באלבום "עתיקא קדישא" של יצחק מאיר ובאלבום לחיים טיש חב"ד, ב־2015 באלבום צמאה 1 בביצוע של אריאל זילבר, ב־2017 הופיע הניגון באלבום "הניגונים" של משה לאופר בביצוע של שמחה פרידמן ועוד.
מפקד האוכלוסין ברוסיה (2002)
תושבי חוץ
כמו כן, המפקד מנה גם שתי קבוצות נוספות של אנשים:
תוצאות המפקד
במפקד התושבים נרשמה אוכלוסיית תושבים של 145,166,731 נפש, כולל 67,605,133 גברים ו-77,561,598 נשים. המפקד כלל אוכלוסייה עירונית של 106,429,000 (73%) ואוכלוסייה כפרית של 38,738,000 (27%).
לואיג'י ספה
קריירת מועדונים
ב-24 בינואר 2022 הושאל לסלרניטנה.
הנאום בארמון הספורט
רקע היסטורי
בתחילת שנת 1943 המצב הצבאי של הנאצים ובעלי בריתם הלך והתדרדר. הכוחות הנאצים בצפון אפריקה היו בנסיגה לאחר התבוסה בקרב אל-עלמיין השני, הארמייה ה-6 הייתה מכותרת לאחר התבוסה בסטלינגרד, והצבא האדום החל להחזיר לעצמו שטחים שנכבשו על ידי הנאצים בעבר, תוך כדי תנועה מערבה.
מרוץ חימוש
עצירתו של מרוץ חימוש
עצירתו של מרוץ חימוש מצריכה בניית אמון בין הצדדים למרוץ, וזה צעד שלא קל לעשותו. להמחשת קושי זה משמשת דילמת האסיר. לכל מדינה יש שתי אפשרויות: להגדיל את תקציב הביטחון שלה או להגיע להסכם עם יריבתה לפירוק החימוש. בכל מדינה מקנן החשש שיריבתה תפר את ההסכם, ולכן כל אחת מהן נוטה לכיוון של מרוץ חימוש. כל מדינה נראית כפועלת באופן רציונלי, אך התוצאה היא בלתי רציונלית בעליל.
תומאס ברנהרד
ביוגרפיה
ב-1970 זכה מחזהו "בוריס" להצלחה רבה כאשר הוצג בתיאטרון הגרמני בהמבורג. באותה שנה קיבל את פרס ביכנר - הפרס הספרותי החשוב ביותר בגרמניה המערבית. בשנה זו החל לכתוב את האוטוביוגרפיה שלו שיצאה לאור בחמישה כרכים בין 1975 ו-1982 ("המקור", "המרתף", "הקור", "הילד" ו"הנשימה").
ברנהרד נחשב למחזאי ולסופר פרובוקטיבי, אשר לא בחל בעיסוק בעברה של ארצו בתקופת הרייך השלישי. בשל כך עורר עליו את זעמו של הימין השמרני האוסטרי, וזכה באוסטריה לכינוי "Nestbeschmutzer", מילולית מי שמלכלך את קינו שלו, דהיינו מי שיורק לבאר ממנה הוא שותה.
ב-1989 תומאס ברנהרד מת בביתו באולסדורף שבאוסטריה עילית שכיום משמש כמוזיאון. בצוואתו אסר על הצגת מחזותיו באוסטריה ועל פרסום ספריו (שעדיין לא יצאו לאור) במדינה זו במשך חמישים השנים הבאות, אך יורשיו לא קיימו את החלק הזה של הצוואה.
מייק דאגלס
ביוגרפיה
הוא היה נשוי לז'נבייב ונולדו להם שלוש בנות.
אלמנת עיסה
בתלמוד, אלמנת עיסה היא אישה שהתאלמנה מבעלה, ואשר יש ספק אם מותר לה להתחתן עם כהן. המשנה במסכת עדיות מביאה עדות של רבי יהושע ורבי יהודה בן בתירא שאלמנת עיסה מותרת לכהונה, אולם הגמרא קובעת שאין הלכה כמשנה זאת. עם זאת, הרמב"ם פוסק שלכתחילה אין להנשא לאלמנת עיסה, אבל מי שנישא לאלמנת עיסה אינו צריך לגרשה. הכינוי "עיסה" משמש בהלכות יוחסין לציון אדם אשר יש ספק לגבי מעמדו.
המקורות במשנה ובגמרא
המשנה במסכת עדיות מביאה מחלוקת לגבי "אלמנת עיסה":
הגמרא מביאה את דינה של אלמנת עיסה פעמיים, פעם בקידושין בו קובע רב חסדא לגבי מחלוקת בסוגיה שם שכל הצדדים באותה מחלוקת "מודים באלמנת עיסה שפסולה לכהונה".
אורוות שלמה
מבנה אורוות שלמה
שורות האומנות באורוות שלמה מורכבות מאבנים בעלות סיתות-שוליים, האופייניים לבניה ההרודיאנית; אבנים אלו מצויות בשימוש משני כיום, ולא ברור אם היו גם חלק מהמבנה המקורי בימי הבית השני. במרכז המבנה מצוי מוצא של קשת גדולה, ועל פי מיקום הקשת יש המשערים שהייתה חלק ממכלול הסטיו המלכותי שהיה בדרום הר הבית בתקופת הבית השני.
אגון אורובאן
ביוגרפיה
בשנת 1934, כמעט במקביל לג'. א. טיילור (G. I. Taylor) ולמיכאל פולני, גילה אורובאן כי ניתן להסביר את העיוות של חומרים אלסטיים על ידי תאוריית הנקעים שפיתח הפיזיקאי היהודי-איטלקי ויטו וולטרה בשנת 1905. הגילוי אמנם זכה לתשומת לב מועטה עד למלחמת העולם השנייה, אך היה מהותי בהמשך להתפתחות הדיסציפלינה של פיזיקה של מצב מוצק. בתיעוד הביוגרפי של החברה המלכותית של לונדון (שהיא למעשה האקדמיה למדעים של בריטניה) וגם בזה של האקדמיה הלאומית למדעים של ארצות הברית נחשב כהישג הגדול ביותר של אורובאן ה"דפורמציה הפלסטית", ההסבר עם מושג הנקע. התיאוריה הפיזיקלית המפורטת נולדה בבודפשט כאשר אורובאן היה מחוסר עבודה, אף שמקור המושג הוא בגרמניה.
גירוש שדים
ביהדות
בעת העתיקה יוחסו מחלות רבות, בעיקר מחלות נפש, לשד ודיבוק שנכנס בגופו של האדם, והליך הוצאת השדים היה חלק מהליך הריפוי של החולה.
ביהדות נהגו לגרש שדים גם באמצעות השבעתם, שימוש בשמות קדושים ותקיעה בשופרות.
סילביה שיין
ביוגרפיה
שיין נולדה בלודז' שבפולין ועלתה לישראל כילדה עם משפחתה ב-1957, וגדלה בחיפה.
עכו חלומות
הפקה
הסרט נכתב על ידי וקסמן ביחד עם בנו דוד וקסמן ואורנה עקאד. הוא הופק על ידי ג'ירייס קופטי, טוני קופטי, כנען הפקות סרטים ופרסקו פילמס, ויצא בתמיכת קרן הקולנוע הישראלי.
אצטדיון ארסנל
היסטוריה
האצטדיון המקורי נבנה בשנת 1913 כאשר וולוויץ' ארסנל (אחד מגלגוליה של הקבוצה) עברה מהמאנור גראונד בדרום מזרח לונדון להייבורי, שטח שכור ששימש כגן של אחד הקולג'ים המקומיים. האצטדיון נבנה בחופזה במהלך הקיץ של אותה השנה ותוכנן על ידי האדריכל ארצ'יבלד לייטץ' שתכנן מספר אצטדיוני כדורגל נוספים באותה התקופה. האצטדיון הכיל יציע בודד בצדו המזרחי כאשר בצדדים האחרים היו טריבונות. העלות הכוללת של האצטדיון החדש הסתכמה בזמנו ב-125,000 לירות שטרלינג. האצטדיון נחנך במשחקה הראשון של ארסנל בליגת המשנה בעונת 1913/14 - ניצחון 1-2 על לסטר פוס ב-6 בספטמבר 1913. טומי בנפילד מלסטר הבקיע את השער הראשון באצטדיון החדש, וג'ורג' ג'ובי היה שחקן ארסנל הראשון לעשות זאת.
דושקו טושיץ'
חיים אישיים
דושקו טושיץ' הוא בן דוד של זוראן טושיץ', אף הוא כדורגלן המשחק בנבחרת סרביה. שניהם בני העיר זרניאנין.